Ďakujem za poznámky a vopred sa ospravedlňujem za vzniknuté problémy. Moja chyba, že som nikoho nepožiadal o pomoc s editovaním tohto komplikovaného areálu a aj som tušil, že to nebude v poriadku. Takže nasledovne. Už predtým tento areál nebol dobre zakreslený a keďže som z tejto oblasti, tak som sa tu bol osobne pozrieť, pretože obec urobila rôzne zmeny v tomto areáli. Zmeny som sa snažil odsledovať podľa starého zakreslenia na OSM, čiže preto aj tie chyby, ktoré nastali. Ak sa pýtate na zdroje, tak som buď pozrel kataster a doplnenie som vykonal z oficiálnych stránok školy a škôlky v Hamuliakove, preto tie chyby. Ale uvediem bližšie informácie a určite mi s tým pomôžete opraviť tento areál do stavu, v ktorom má byť. Začnem od budovy kde je pošta. 

1. Budova pošty na katastri nie je rozdelená, čo považujem za chybné zakreslenie z mojej strany do OSM, ale je fyzicky rozdelená stenou kde z jednej strany je len pošta a z druhej základná škola a budova má dva vchody (pre poštu z prednej časti hlavnej cesty a pre školu zo zadnej strany dvora). Naozaj som netušil, že to môže byť až taká veľká chyba. Aj napriek tomu, že je fyzicky predelená, má budova rovnaké číslo.

2. Pýtali ste sa na zakreslenie školského areálu. Ak sa správne pamätám, tak predošlá úprava bola rovnako zle zakreslená (resp. bolo to tak, že bol zakreslený areál školy a v ňom bol zakreslený ,,areál škôlky" a jej budova. Takže som to zakreslil znova chybne.

3. Základná škola má dve budovy. Áno znie to divne, ale má. Prvá budova je tá, kde je pošta a druhá budova (novostavba už fungujúca) je tá vedľa kultúrneho domu.

4. Areál má tieto budovy: Základná škola s poštou, telocvičňa, budova materskej škôlky, nová budova základnej školy.

5. Pýtali ste sa na bránky. Osobne som to bol skontrolovať a zistil som nasledovné. Brána, ktorá je medzi kultúrnym domom a novostavbou školy je nastavená na ,,permissive,, a to preto, lebo nie je otvorená nonstop, ale môžete tam prejsť cez deň, resp. keď je na to dôvod. Ostatné tri bránky (dve bránky okolo budovy materskej školy a bránka medzi telocvičňou a kultúrnym domom) je zamknutá a je nastavená na private, ak ste to nezmenili alebo niekto iný, tak je to stále nastavené na private. Private preto, lebo kľúče má škola a škôlka, ináč je to zamknuté a to najmä bránka medzi telocvičňou a KD. Takisto ešte doplním bod záujmu do telocvične, pretože je tam ,,Squash caffee".

6. Na adrese Scilová je len závora a tak veľká medzera, že s koňom tam prejdete ako nič (okolo závory je veľký priestor z každej strany). Avšak pozriem sa a opravím toto označenie dodatočne. Závora tam každopádne je.

Prosím, navrhnite teda úpravu, aby tento objekt bol zakreslený podľa správnosti v rámci označenia budov a zakreslenia školského areálu a škôlky. Nemám v úmysle niečo pokaziť, ale samozrejme vylepšiť. Na úpravu používam iba editor na Openstreetmap stránke.

Ďakujem za pochopenie a upozornenie.